قیرخدوققوزونجو درس
مۆرکب صیفتلر (2)
ب) عرب و فارس دیلیندن آلینمیش مۆرکب صیفتلر:
معاصیر یازى و دانیشیق دیلیمیزده ائله سؤزلر وار کى، اونلار عرب و فارس دیللریندن آلینمیشلار. بو کلمهلرین ترکیب حیصهلرى قیسما ایلک معنالارینى ساخلاسالار دا، یئنى معنا ایفاده ائدیرلر:
فارس و عرب دیلیندن دیلیمیزه کئچمیش مۆرکب صیفتلر بونلاردیر:
1. بیر صیفت و بیر ایسیمدن دۆزهلنلر: خوشبخت اوشاق، خوشقدم گلین، بین الخالق حادیثه.
2 بیر ساى و بیر ایسیمدن دۆزهلنلر: یکرنگ حیات، یکنسق ایش.
3.بیر ایسیم و یا اصلى صیفت و بیر فعلى صیفتدن عمله گلنلر: قوشباز اوشاق، کندیرباز آدام، اویونباز اوغلان، میللت پرست اینسان.
بو نوع مۆرکب صیفتلر آشاغیداکى شکیلچیلرله دۆزهلر:
پرور: وطن پرور، دین پرور.
خواه: بدخواه، خئیرخواه.
شناس: شرق شناس، حق شناس.
بین: خوشبین، بدبین.
دار: مولکدار، ئالدار، ائودار.
بر: دیلبر، رهبر.
آزار: مردم آزار.
پسند: دلپسند، خودپسند.
کار: صنعتکار، گوناهکار.
گر: زرگر، میسگر.
ساز: رنگساز، ساعاتساز.
کش: جفاکش، زحمتکش.
دوز: پالاندوز، گۆلدوز.
azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab pes_Arab prs_Arab prs_Arab urd_Arab prs_Arab pes_Arab urd_Arab pes_Arab pes_Arab pes_Arab pes_Arab azb_Arab